《钱东之教授惠泽州吕道人砚为赋长句》
宋代·陈与义

君不见铜雀台边多事土，走上觚棱荫歌舞。
余香分尽垢不除，却寄书林汙缣楮。
岂如此瓦凝青膏，冷面不识奸雄曹。
吕公已去泫余泣，通谱未许弘农陶。
暮年得君真耐久，摩挲玉质云生手。
未知南越石虚中，亦有文章似君否。
西家扑满本弟昆，趣尚清濁何年分。
一朝堕地真瓦砾，莫望韩公无瘞文。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。